Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston antaman asetusehdotuksen hyväksymisestä institutionaalisen sektorin mukaan jaotellun muita kuin rahoitustilejä koskevan neljännesvuositilinpidon laatimiseksi /* KOM/2005/0135 lopull. - COD 2003/0296 */





Bryssel 8.4.2005 KOM(2005) 135 lopullinen 2003/0296 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston antaman asetusehdotuksen hyväksymisestä institutionaalisen sektorin mukaan jaotellun muita kuin rahoitustilejä koskevan neljännesvuositilinpidon laatimiseksi 2003/0296 (COD) KOMISSION TIEDONANTOEUROOPAN PARLAMENTILLEEY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston antaman asetusehdotuksen hyväksymisestä institutionaalisen sektorin mukaan jaotellun muita kuin rahoitustilejä koskevan neljännesvuositilinpidon laatimiseksi 1. ASIAKIRJAN TAUSTA Ehdotus toimitettu Euroopan parlamentille ja neuvostolle (asiakirja KOM(2003) 789 lopullinen – 2003/0296 (COD)): | 16. joulukuuta 2003 | Euroopan keskuspankki antanut lausuntonsa: | 4. helmikuuta 2004 | Euroopan parlamentti antanut lausuntonsa ensimmäisessä käsittelyssä: | 30. maaliskuuta 2004 | Muutettu ehdotus toimitettu: | – | Yhteinen kanta vahvistettu: | 8. maaliskuuta 2005 | 2. KOMISSION EHDOTUKSEN TARKOITUS Asetusehdotuksen tavoite on säätää institutionaalisen sektorin mukaan jaotellun muita kuin rahoitustilejä koskevan neljännesvuositilinpidon laatimista ja toimittamista koskevat Euroopan laajuiset puitteet. Tällaisen tilinpidon avulla voidaan analysoida sellaisten taloudellisten toimijoiden kuin kotitalouksien ja yritysten suhdannekäyttäytymistä Euroopan tasolla. Tilinpito on tärkeä väline euroalueen rahapolitiikan ohjaamisessa ja jäsenvaltioiden talouspolitiikan seuraamisessa. 3. YHTEISTÄ KANTAA KOSKEVAT HUOMAUTUKSET 3.1 Yleiset huomautukset Yhteiseen kantaan tehdyt tarkistukset eivät muuta millään tavalla asetusehdotuksen asiasisältöä. Tarkistuksilla lykätään asetuksen täytäntöönpanoa joillakin kuukausilla ja säädetään siirtymäkausi, jotta jäsenvaltiot pystyvät noudattamaan tietojen toimittamiselle säädettyä 90 päivän määräaikaa. Yhteinen kanta ei täten aiheuta komissiolle erityistä ongelmaa. 3.2 Huomautukset Euroopan parlamentin ensimmäisessä käsittelyssä tekemään tarkistukseen - komissio hyväksynyt ja ottanut huomioon yhteisessä kannassa: Euroopan parlamentti on ehdottanut vain yhtä tarkistusta, jonka tarkoituksena on selkeyttää johdanto-osan viidettä kappaletta. Siinä täsmennetään, että Euroopan unionin toimielinten tilinpito on sisällytettävä kyseessä olevan alueen (tapauksesta riippuen joko euroalue tai Euroopan unioni) tilinpitoon. 3.3 Neuvoston lisäämät uudet säännökset Neuvosto on tehnyt uusia tarkistuksia, jotka koskevat vain 2 artiklassa säädettyjä tietojen toimittamiseen liittyviä järjestelyjä: – 2 artiklan 2 kohtaa koskevassa tarkistuksessa täsmennetään, että yksityiskohtaisempia tietoja ei vaadita ennen kuin komissio on antanut Euroopan parlamentille ja neuvostolle kertomuksen alkuperäisessä muodossa olevan asetuksen täytäntöönpanosta. – 2 artiklan 3 kohtaa koskevalla tarkistuksella otetaan käyttöön asetuksen voimaantulosta alkava kolmen vuoden siirtymäkausi, jonka aikana jäsenvaltiot voivat toimittaa tiedot 95 päivän pituisen määräajan sisällä. Siirtymäajan jälkeen tiedot on toimitettava 90 päivän kuluessa. – 2 artiklan 5 kohtaa koskevalla tarkistuksella myöhennetään kuudella kuukaudella ensimmäistä tietojen toimittamisen päivämäärää. Tiedot koskevat tällöin vuoden 2005 kolmatta vuosineljännestä ensimmäisen sijasta. Jäsenvaltioiden on toimitettava nämä tiedot viimeistään 3. tammikuuta 2006 aiemmin säädetyn 30. kesäkuuta 2005 sijasta. Edellä mainittujen tarkistusten myötä jäsenvaltiot saavat tarvitsemansa ajan uuden asetuksen vaatimusten noudattamiseen vaarantamatta talous- ja rahaliiton tilastovaatimuksia koskevan toimintasuunnitelman tavoitteiden toteutumista. Komissio voi hyväksyä tarkistukset. 4. PÄÄTELMÄT Komissio hyväksyy neuvoston yhteisen kannan.